৫ লাখ টাকার কোকেইন নেওয়ার সময় গ্রেফতার তরুণী ডাক্তার

ওয়েবডেস্ক: হায়দরাবাদে এক ডাক্তার (Hyderabad Doctor) হোয়াটসঅ্যাপে ৫ লাখ টাকার কোকেইনের (Cocaine) অর্ডার দেন। ওই মহিলা ডাক্তারকে গ্রেফতার করা হয়েছে। ধৃতের নাম নম্রতা চিগুরুপাতি (Namrata Chigurupati)। ক্যুরিয়ারের মাধ্যমে ওই ড্রাগ (Drug) গ্রহণ করার সময় তাঁকে গ্রেফতার করা হয়েছে। একটি বেসরকারি হাসপাতালের সিইও ছিলেন তিনি। বালাকৃষ্ণ নামে যে ব্যক্তি তাঁকে মাদকের যোগান দিতে এসেছিল তাকেও গ্রেফতার করা হয়েছে।

পুলিস জানিয়েছে, নম্রতা নামে ওই ডাক্তার মুম্বইয়ে বংশ নামে একজনের কাছ থেকে মাদকের অর্ডার দিয়েছিলেন। বালাকৃষ্ণ রায়াদুর্গমে তাঁকে মাদক দিতে এসেছিল। পুলিশ ৫৩ গ্রাম কোকেন, ১০ হাজার টাকা নগদ, দুটি মোবাইল ফোন বাজেয়াপ্ত করেছে। ধৃতদের জেল হেফাজতে পাঠানো হয়েছে। ওই ডাক্তার জানিয়েছেন, মাদকের পিছনে তিনি সর্ব মোট ৭০ লাখ টাকা ব্যয় করেছেন।

আরও পড়ুন: রাতভর গোলাবর্ষণ, LOC-তে এখন কী অবস্থা?

ডাক্তারের এই মাদকাসক্তির খবরে চাঞ্চল্য ছড়িয়েছে। গত ৮ তারিখ তাঁকে গ্রেফতার করা হয়েছে। ডিআরআইয়ের মুম্বই ইউনিট মাদক বাজেয়াপ্ত করতে গিয়ে দেখেন কোকেইনের মতো মাদক পাচারে বিমান রুটও ব্যবহার করা হচ্ছে।